**PRIMĂRIA SECTORULUI 5**

**Organizează concurs de recrutare în conformitate cu dispozițiile H.G. Nr. 611/2008 privind dezvoltarea carierei funcționarilor publici cu modificările și completările ulterioare pentru o funcție publică vacantă de conducere, de Șef Serviciu, la sediul din Str. Fabrica de Chibrituri nr. 9-11, Sector 5 PROBA SCRISĂ ÎN DATA DE 14.06.2022 ORA 10.00 (proba interviu va fi anunțată după proba scrisă)**

Serviciul Evidența Populației - DIRECȚIA EVIDENȚA PERSOANELOR – Primăria Sectorului 5

- 1 funcție publică de conducere vacantă de Șef Serviciu

**Condiții de participare:**

- studii universitare de licență absolvite cu diplomă de licență sau echivalentă;

-vechime în specialitatea studiilor necesare exercitării funcției publice minimum 5 ani;

- candidații trebuie sa fie absolvenți cu diploma ai studiilor universitare de master in domeniul administrației publice, management sau in specialitatea studiilor necesare ocupării funcției publice sau cu diploma echivalenta conform prevederilor art.153 alin.(2) din Legea educației naționale nr.1/2011, cu modificările si completările ulterioare.

Candidații trebuie sa îndeplinească condițiile art.465 alin.(1), alin.(2), alin.(3) din Ordonanța de Urgență a Guvernului nr.57/2019 privind Codul administrativ;

Durata normală a timpului de muncă este de 8 ore/zi, 40 ore/săptămână.

Dosarele de concurs se depun in termen de 20 de zile de la data publicării anunțului pe site-ul Primăriei Sectorului 5 [www.sector5.ro](http://WWW.SECTOR5.RO) și pe site-ul Agenției Naționale a Funcționarilor Publici, până la data de **30.05.2022** si trebuie sa conțină:

* formularul de înscriere, conform anexei nr.3 la HG nr.611/2008, modificată;
* curriculum vitae, modelul comun european.
* copia actului de identitate;
* copiile diplomelor de studii, certificatelor si altor documente care atesta efectuarea unor specializări și perfecționări;
* copie a diplomei de master in domeniul administrației publice, management sau în specialitatea studiilor necesare ocupării funcției publice, după caz in situatia in care diploma de absolvire sau de licenta a candidatului nu este echivalenta cu diploma de studii universitare de master in specialitate, conform prevederilor art.153 alin. (2) din Legea educatiei nationale nr.1/2011 cu modificarile si completarile ulterioare;
* copia carnetului de muncă și după caz, a adeverinței eliberate de angajator pentru perioada lucrată, care să ateste vechimea în muncă și, după caz, în specialitatea studiilor necesare ocupării funcției publice;
* copia adeverinței care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;
* cazierul judiciar;
* declarația pe propria răspundere sau adeverința care să ateste calitatea sau lipsa calității de lucrător al Securității sau colaborator al acesteia;

Copiile de pe actele prevăzute mai sus se prezintă însoțite de documentele originale care se certifică pentru conformitatea cu originalul de către secretarul comisiei de concurs sau în copii legalizate.

Informații referitoare la conținutul dosarului, atribuțiile postului, bibliografia, tematica, condițiile generale si condițiile specifice prevăzute in fisa postului vor fi afișate la sediul instituției si pe site-ul Primăriei Sectorului 5 [www.sector5.ro](http://WWW.SECTOR5.RO).

Relații suplimentare cu privire la acest concurs se pot obține la sediul Primăriei Sectorului 5 din str. Fabrica de Chibrituri nr.9-11, Sector 5, precum si la numărul de telefon: 021.314.43.18 /int.1118 - persoana de contact Bădună Nicoleta – inspector – Direcția De Resurse Umane – email : [resurseumane@sector5.ro](mailto:resurseumane@sector5.ro) .

Proba interviu va fi anunțată după proba scrisă.

**PRIMAR**

**POPESCU CRISTIAN VICTOR PIEDONE**